Faridabad Aone News/ Dinesh Bhardwaj : एचएसएससी चेयरमैन भारती द्वारा ब्राह्मणों के खिलाफ की गई अपमानजनक टिप्पणी के बाद आज ब्राह्मण समाज का एक शिष्टमंडल मुख्यमंत्री से मिला, जिसमें उन्होंने एचएसएससी चेयरमैन पर कड़ी कार्यवाही की मांग की। मुख्यमंत्री ने ब्राह्मणोंं समाज के साथ किए गए इस प्रकार के व्यवहार के लिए खेद जताया और कड़ी कार्यवाही करते हुए एचएसएसी चेयरमैन भारती को बर्खास्त कर दिया। इसके अलावा उन्होंने दोषी कर्मचारियों एवं पब्लिशर के खिलाफ मुकद्दमा दर्ज करने का ऐलान भी किया। उन्होंने कहा कि धर्म एवं जाति के नाम पर किसी भी समाज का अपमान बर्दाश्त नहीं किया जाएगा। मुख्यमंत्री के साथ मीटिंग में शिक्षा मंत्री रामबिलास शर्मा एवं प्रदेश अध्यक्ष सुभाष बराला मौजूद थे। प्रतिनिधिमंडल में शामिल अखिल भारतीय ब्राह्मण सभा के राष्ट्रीय अध्यक्ष पं. सुरेन्द्र शर्मा बबली ने मुख्यमंत्री के इस फैसले की सराहना की और कहा कि किसी भी धर्म एवं सम्प्रदाय पर अशोभनीय टिप्पणी करने वाले के खिलाफ कड़ी कार्यवाही होनी ही चाहिए। उन्होंने कहा कि हम मुख्यमंत्री के फैसले का स्वागत करते हैं, उन्होंने ब्राह्मण समाज को पूरा मान-सम्मान दिया। सुरेन्द्र शर्मा बबली ने कहा कि मुख्यमंत्री एक उदार ह्रदय के व्यक्ति हैं और सभी धर्मों का तहे दिल से सम्मान करते हैं।